फसल बीमा से हरियाणा के किसानों को मिली सुरक्षा
चंडीगढ़. प्रधानमंत्रीफसल बीमा योजना (पीएमएफबीवाई) के तहत राज्य में किसानों को अब किसी भी प्रकार की प्राकृतिक या अन्य आपदा के समय अधिक वित्तीय सुरक्षा प्राप्त है। हरियाणा के 7 जिलों में 45 फीसदी तक किसानों को फसल बीमा के दायरे में लाया जा चुका है और हम इस आंकड़े को बढ़ाने का प्रयास कर रहे हैं। आलोक अग्रवाल, एग्जीक्यूटिव डायरेक्टर, आईसीआईसीआई लोम्बार्ड जनरल इंश्योरेंस ने बताया कि हमने हरियाणा राज्य के 7 जिलों में प्रत्येक किसान तक पहुंचने के लिए गली-गली चलकर पहुंचने और डिजिटल तकनीक का मिश्रण उपयोग में लाने का फैसला किया है। उन्होंने बताया कि हरियाणा में आईसीआईसीआई लोम्बार्ड ने खरीफ 2016 के लिए 1.8 लाख किसानों को बीमा प्रदान किया और रबी 2016 के लिए 1.3 लाख किसानों को बीमा कवर प्रदान किया जो कि हरियाणा के 7 जिलों के हैं जिनमें पलवल, पानीपत, रोहतक, फतेहाबाद, मेवात, झज्जर और यमुनानगर शामिल हैं। किसानों को फसल बीमा के सम एश्योर्ड के आधार पर होने वाले नुकसान का आकलन कर क्लेम दिया जा रहा है। उन्होंने बताया कि साल 2019 तक 50 प्रतिशत किसानों को कवर करने का लक्ष्य हासिल करने के लिए, बीमा कंपनी और सरकार द्वारा कई नए प्रयासों और नए कार्यक्रमों की शुरुआत की जा रही है। वर्ष 2016-17 में इस संबंध में कई नए प्रयास शुरू किए जा रहे हैं। अग्रवाल ने बताया कि राष्ट्रीय स्तर पर एक साल के दौरान प्रीमियम कलेक्शन साल 2015-16 में 5700 करोड़ रुपए से बढ़कर 2016-17 में अनुमानित 21 हजार करोड़ रुपए तक पहुंच गया है। एक ही साल में इसमें 268 प्रतिशत की बढ़त दर्ज की गई है। अग्रवाल के अनुसार साल 2018-19 के दौरान ये आंकड़ा 23 हजार करोड़ रुपए तक पहुंच जाएगा
hin_Deva hin_Deva